क्रिकेटर ललित डिस्चार्ज, सीप्यानको दस लाख सहयोग
सडक दुर्घटनामा घाइते भएका राष्ट्रिय क्रिकेट खेलाडी ललितसिंह भण्डारी तीन सातापछि अस्पतालबाट डिस्चार्ज भएका छन् । भदौ २८ गते उनी सवार मोटरसाइकल र विपरीत दिशाबाट आएको ट्रकमा ठोक्किएपछि गम्भीर भएका उनलाई धनगढी, बाँकेको कोहलपुर हुदैँ हेलिकप्टरबाट  काठमाडौं ल्याएर ग्रान्डी अस्पतालमा उपचार गरिएको थियो ।
काठमाडौँ — सडक दुर्घटनामा घाइते भएका राष्ट्रिय क्रिकेट खेलाडी ललितसिंह भण्डारी तीन सातापछि अस्पतालबाट डिस्चार्ज भएका छन् । भदौ २८ गते उनी सवार मोटरसाइकल र विपरीत दिशाबाट आएको ट्रकमा ठोक्किएपछि गम्भीर भएका उनलाई धनगढी, बाँकेको कोहलपुर हुदैँ हेलिकप्टरबाट काठमाडौं ल्याएर ग्रान्डी अस्पतालमा उपचार गरिएको थियो ।गम्भीर दुर्घटनामा परेका ललित मंगलबार अस्पतालबाट डिस्चार्ज भएको क्रिकेट खेलाडी संघ नेपाल (सीप्यानले जनाएको छ । सीप्यानले उनको उपचारका लागि सहयोग अपिल गर्दै रकम संकलन गरेको थियो । सोहि अनुरुप सीप्यानले १० लाख ८ हजार रकम संकलन भएको जनाएको छ ।जसअनुसार ६ लाख २८ हजार सीप्यानले आफ्ना अध्यक्ष मनीषराज पाण्डे, महासचिव पारस खड्का र कोषाध्यक्ष पृथु बाँस्कोटाको उपस्थितिमा ललितकी श्रीमतिलाई हस्तानतरण गरिएको जनाएको छ । उनलाई कोहलपुरबाट काठमाडौं हेलिकप्टरबाट ल्याउनेक्रममा ३ लाख ८० हजार रुपैंया सम्बन्धित कम्पनीलाई यसअघि नै सीप्यानमार्फत प्रदान गरिएको थियो ।मोटरसाइकल दुर्घटनामा परेका राष्ट्रिय क्रिकेट खेलाडी ललितसिंह भण्डारीको उपचारमा उनकी श्रीमती ममतालाई सहयोग हस्तान्तरण गर्दै सीप्यानका अध्यक्ष मनीषराज पाण्डे, महासचिव पारस खड्का र कोषाध्यक्ष पृथु बाँस्कोटा ।नेपालले २०१८ को अगस्टमा गरेको नेदरल्यान्ड्स भ्रमणबाट एकदिवसीय अन्तर्राष्ट्रिय यात्रा प्रारम्भ गर्दा सो शृंखलाको दोस्रो खेलमा देब्रहाते तीब्र बलर ललितले घरेलु टोलीका प्रमुख खेलाडी बेन कुपरसहित विकेटकिपर ब्याट्सम्यान स्कट इडवार्डसलाई आउट गरेका थिए ।सोमपाल कामीसँग नयाँ बल लिएर आएका ललितले सोक्रममा ९ ओभरमा ४३ रन खर्चेका थिए । उनले गत वर्ष लर्डसमा मेरिलेबोन क्रिकेट क्लबसँगको ट्वान्टी २० खेलमा १ ओभरमात्र बलिङ गर्न पाएका थिए । त्यसबाहेक उनले लिस्ट ‘ए’ मा दुई खेल खेलेका छन्, दुवै २०१७ मा यूएईविरुद्ध अबुधावीमा थियो । यही खेलबाट ललितले राष्ट्रिय टोलीमा ‘डेब्यु’ गरेका थिए । 